**ПРОТОКОЛ № 16**

**от заседанието на Комисията по правни въпроси към**

**пленума на Висшия съдебен съвет,**

**проведено на 18.09.2023 г.**

Днес, 18 септември 2023 г., понеделник, от 13.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ**

**ВЕРОНИКА ИМОВА**

**АТАНАСКА ДИШЕВА**

**ПЛАМЕН НАЙДЕНОВ**

**ЕВГЕНИ ИВАНОВ**

**СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО**:Извлечение от протокол № 30 от заседание на Комисия „Бюджет и финанси“ към пленума на Висшия съдебен съвет, проведено на 30.08.2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1.** **ПРИЕМА ЗА СВЕДЕНИЕ** Доклад от работна група, сформирана с цел подпомагане изпълнението на Дейност 4 „Усъвършенстване на нормативната рамка за въвеждане на програмно бюджетиране в съдебната власт“ от проект „Въвеждане на програмно бюджетиране в органите на съдебната власт“.

**1.2. ИЗРАЗЯВА** предварително положително становище по изготвените в изпълнение на Дейност 4 „Усъвършенстване на нормативната рамка за въвеждане на програмно бюджетиране в съдебната власт“ от проект „Въвеждане на програмно бюджетиране в органите на съдебната власт“ проекти на подзаконови актове, както следва:

- Проект на Правилник за изменение и допълнение на Правилника за организацията на дейността на Висшия съдебен съвет и на неговата администрация;

- Проект на Правилник за изменение и допълнение на Правилника за администрацията на Върховния касационен съд;

- Проект на Правилник за изменение и допълнение на Правилника за администрацията на Върховния административен съд;

- Проект на Правилник за изменение и допълнение на Правилника за администрацията на Прокуратурата на Република България;

- Проект на Правилник за изменение и допълнение на Правилника за администрацията на европейските делегирани прокурори в Република България;

- Проект на Правилник за изменение и допълнение на Правилника за администрацията на съдилищата;

- Проект на Правилник за изменение и допълнение на Правилника за организацията на дейността на Инспектората към Висшия съдебен съвет и за дейността на администрацията и на експертите;

- Проект на Правилник за изменение и допълнение на Правилника за организацията на дейността на Националния институт на правосъдието и на неговата администрация;

- Проект на Правилник за реда за съставянето и движението на счетоводните и свързаните с тях документи във Висшия съдебен съвет;

- Проект на Вътрешни правила за организацията на дейността на Комисия „Бюджет и финанси“ към Пленума на Висшия съдебен съвет;

- Проект на План за въвеждане на програмно бюджетиране в съдебната власт и предварителни указания за подготовка на бюджетната прогноза за 2025 г.,

като окончателно произнасяне по чл. 19 от Правилника за организация на дейността на Висшия съдебен съвет и неговата администрация и в съответствие с Вътрешните правила за изработване на нормативни актове във ВСС, по предложените проекти на нормативни актове, Комисията по правни въпроси ще представи след влизане в сила на необходимите изменения в Закона за публичните финанси и Закона за съдебната власт, и при съобразяване с действащата, относима нормативна уредба.

**1.3.** **ИЗПРАЩА** на Комисия „Бюджет и финанси“ към пленума на Висшия съдебен съвет, изготвените в изпълнение на Дейност 4 „Усъвършенстване на нормативната рамка за въвеждане на програмно бюджетиране в съдебната власт“ от проект „Въвеждане на програмно бюджетиране в органите на съдебната власт“ проекти на подзаконови актове, и приетото становище на КПВ по т. 1.2., за внасяне в заседание на Пленума на Висшия съдебен съвет.

**2. ОТНОСНО**: Извлечение от протокол № 12 от заседание на Комисия „Професионална квалификация и информационни технологии“ към пленума на Висшия съдебен съвет, проведено на 15.08.2023 г. (ВСС-10350/07.08.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1. ПРИЕМА** становище за формално съответствие на представената Политика за поверителност и защита на личните данни с Регламент (ЕС) 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ и със Закона за защита на личните данни.

**2.2. ИЗПРАЩА** становището по т. 2. 1.наКомисия „Професионална квалификация и информационни технологии“ към пленума на Висшия съдебен съвет, по компетентност.

**3. ОТНОСНО**: Писмо от заместник-министъра на правосъдието относно искане за становище във връзка с уеднаквяване на практиката на съдиите по вписванията в страната. (ВСС-10490/10.08.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1. ДА СЕ УВЕДОМИ** заместник-министъра на правосъдието за становището на Комисията, като му се изпрати извлечение от протокола, ведно с мотивите.

**4. ОТНОСНО:** Искане от Юлиан Любомиров Дацев, адвокат от Софийска адвокатска колегия за тълкуване на решение по т. 1.1 от протокол № 21 от 16.06.2023 г. на Прокурорската колегия на Висшия съдебен съвет. (ВСС-10350/07.08.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**4.1**. **ОСТАВЯ БЕЗ** разглеждане искането от Юлиан Любомиров Дацев, адвокат от Софийска адвокатска колегия за тълкуване на решение по т. 1.1 от протокол № 21 от 16.06.2023 г. на Прокурорската колегия на Висшия съдебен съвет, тъй като същото е извън компетентността на Комисията.

**5. ОТНОСНО:** Писма от административните ръководители на Районен съд – Малко Търново и от Окръжен съд – Бургас (ВСС-11772/11.09.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**5.1**. Поставените въпроси са от компетентността на административните ръководители на органите на съдебната власт при спазване на относимата нормативна уредба.

**5.2.** Да се уведомят административните ръководители на Районен съд – Малко Търново и Окръжен съд – Бургас за решението по т. 5. 1.

**ПРЕДСЕДАТЕЛ**

**НА КОМИСИЯТА: /п/**

**ЦВЕТИНКА ПАШКУНОВА**